

ZAPISNIK

3. sjednice Vijeća Mjesnog odbora Horvati – Srednjaci, održane 16. kolovoza 2021. u prostorijama Mjesnog odbora Horvati - Srednjaci, Horvaćanska cesta 54, s početkom u 17:00 sati.

NAZOČNI ČLANOVI VIJEĆA: Paula Došen, Marko Fuček, Tatjana Jonjić, Goran Koić, Tomislav Nakić-Alfirević, Sven Nemet, Barbara Trad Račić.

NENAZOČNI ČLANOVI VIJEĆA: Vladimir Morić, Ana Vasung. 
Predsjedava Tomislav Nakić-Alfirević, predsjednik Vijeća.

Zapisnik vodi: Marko Fuček, član Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.


Vijeće jednoglasno, bez izmjena, prihvaća tekst Zapisnika 2. sjednice Vijeća, održane 7. srpnja 2021.

Na prijedlog predsjednika Vijeće jednoglasno utvrđuje

D N E V N I   R E D

1. Skrb o prostorima mjesne samouprave – donošenje zaključka o davanju prijedloga
2. Imenovanje članova školskih odbora – donošenje zaključka o davanju prijedloga
3. Izvedba umjetničke intervencije na lokaciji ulica Srednjaci 21, 23 i 25., k.č.br. 5781/1, k.o.    
    Trešnjevka po zahtjevu tvrtke Wiener osiguranje Vienna Insurance Group d.d. 
     – donošenje zaključka o davanju mišljenja
4. Prijedlog odluke o izmjeni Odluke o naknadi predsjednicima, potpredsjednicima i članova   
    vijeća gradskih četvrti i vijeća mjesnih odbora – donošenje zaključka o davanju mišljenja
5. Nacrt prijedloga odluke o izmjenama i dopunama Odluke o davanju u zakup i na drugo  
    korištenje površina javne namjene – donošenje zaključka o davanju mišljenja
6. Pitanja, prijedlozi i obavijesti
Ad 1. Skrb o prostorima mjesne samouprave – donošenje zaključka o davanju prijedloga
Članovi Vijeća primili su materijal uz poziv.
U raspravi sudjeluju svi članovi Vijeća.

Vijeće nakon rasprave jednoglasno donosi
Z A K L J U Č A K

1. Vijeće Mjesnog odbora Horvati – Srednjaci  razmatralo je Obavijest Gradskog ureda za mjesnu samoupravu vezano za skrb o prostorima mjesne samouprave.
2. Vijeće smatra da prostor Mjesnog odbora Horvati – Srednjaci, obzirom na veličinu prostora i broj korisnika, ima potrebe za domarskim poslovima te predlaže da se domaru,  Željku Obradoviću, produži ugovor do 31. prosinca 2021.
3. Ovaj zaključak dostavlja se Gradskom uredu za mjesnu samoupravu i Vijeću Gradske četvrti Trešnjevka – jug.
Ad 2. Imenovanje članova školskih odbora – donošenje zaključka o davanju prijedloga
Članovi Vijeća primili su materijal uz poziv.
U raspravi sudjeluju: Barbara Trad Račić, Tatjana Jonjić i Marko Fuček.

Vijeće nakon rasprave uz 6 glasova ZA i 1 SUZDRŽANIM donosi
Z A K L J U Č A K
1. Vijeće Mjesnog odbora Horvati – Srednjaci razmatralo je zahtjev gradonačelnika kojim se traži prijedlog imenovanja članova školskih odbora. 

2. Vijeće za člana Školskog odbora Osnovne škole Josipa Račića predlaže potpredsjednicu Vijeća Anu Vasung.
3. Ovaj zaključak dostavlja se Gradskom uredu za mjesnu samoupravu.

Ad 3. Izvedba umjetničke intervencije na lokaciji ulica Srednjaci 21, 23 i 25., k.č.br. 5781/1, k.o. Trešnjevka po zahtjevu tvrtke Wiener osiguranje Vienna Insurance Group d.d. – donošenje zaključka o davanju mišljenja
Članovi Vijeća primili su materijal uz poziv.
U raspravi sudjeluju svi članovi Vijeća.
Vijeće nakon rasprave jednoglasno donosi
Z A K LJ U Č A K
1. Vijeće Mjesnog odbora Horvati – Srednjaci razmatralo je o izvedbi umjetničke intervencije na lokaciji ulica Srednjaci 21, 23 i 25, k.č.br. 5781/1, k.o. Trešnjevka, po zahtjevu tvrtke Wiener osiguranje Vienna Insurance Group d.d. čiji je autor akademska umjetnica mag.art. Tea Jurišić.
2. Vijeće je suglasno s izvođenjem umjetničke intervencije na navedenoj lokaciji te daje pozitivno mišljenje na predmetni projekt.
3. Ovaj zaključak dostavlja se tvrtki Wiener osiguranje Vienna Insurance Group d.d. 
i Vijeću Gradske četvrti Trešnjevka – jug.

Ad 4. Prijedlog odluke o izmjeni Odluke o naknadi predsjednicima, potpredsjednicima i članova vijeća gradskih četvrti i vijeća mjesnih odbora - donošenje zaključka o davanju mišljenja
Članovi Vijeća primili su materijal uz poziv.

U raspravi sudjeluju: Tatjana Jonjić, Goran Koić, Tomislav Nakić – Alfirević.
Vijeće nakon rasprave uz 6 glasova ZA i 1 SUZDRŽANIM donosi
Z A K LJ U Č A K
1. Vijeće Mjesnog odbora Horvati – Srednjaci  razmatralo je Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
2. Vijeće daje pozitivno mišljenje na predmetni Prijedlog.
3. Ovaj zaključak dostavlja se Vijeću Gradske četvrti Trešnjevka – jug.

Ad 5. Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene – donošenje zaključka o davanju mišljenja

Članovi Vijeća primili su materijal uz poziv.

U raspravi sudjeluju: Goran Koić, Tomislav Nakić-Alfirević, Barbara Trad Račić i Marko Fuček.
Vijeće nakon rasprave jednoglasno donosi

Z A K LJ U Č A K

o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene 
1. Vijeće Mjesnog odbora Horvati – Srednjaci  razmatralo je Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene.

2. Vijeće daje pozitivno mišljenje na predmetni Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene uz prijedlog za strožim definiranjem kriterija dodjele javnog prostora u komercijalne svrhe (za potrebe ugostitelja, trgovaca i sl.) jer postojeći nisu dovoljno strogi.

3. Vijeće predlaže da se ne produljuju izdana Rješenja o korištenju javnih površina u komercijalne svrhe niti izdaju nova na mjestima gdje ugostiteljske terase ometaju pješački ili biciklistički promet, a osobito ne tamo gdje smanjuju preglednost uz pješačke prijelaze ili prekidaju i ometaju već postojeće biciklističke staze.

4. Vijeće će rado sudjelovati u raspravi na navedenu temu i doprinijeti konkretnim primjerima i prijedlozima za rješavanje problema.

5. Ovaj zaključak dostavlja se Vijeću Gradske četvrti Trešnjevka – jug.

Ad 6. Pitanja, prijedlozi i obavijesti
  Član Vijeća Goran Koić predlaže:

 
1. Izradu idejnog rješenja za izgradnju bukobrana uz južnu stranu Zagrebačke avenije na     
    prostoru Mjesnog odbora Horvati – Srednjaci (prijedlog dostavljen u pisanom obliku i   
    prilaže se zapisniku).

2. Izradu projekta izgradnje podzemne garaže na prostoru Mjesnog odbora Horvati –   
    Srednjaci (prijedlog dostavljen na 2. sjednici u pisanom obliku i prilaže se zapisniku).

         Predsjednik Vijeća razmotrit će stavljanje prijedloga na dnevni red neke od predstojećih    

         sjednica.

Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

Dovršeno u 17:45 sati.

KLASA: 026-02/21-002/1384
URBROJ: 251-06-11-1502-21-2
Zagreb, 16. kolovoza 2021.

Zapisnik sastavio: 


Marko Fuček    
                                                                             

         Predsjednik
   Vijeća Mjesnog odbora
       Horvati - Srednjaci
Tomislav Nakić-Alfirević, v.r.                                                                      

